Råt påskebord i sort og guld | bobedre.dk
Annette Von Einem— 29.3.18
Rå borddækning med varme indslag
Påsken er en af årets traditioner, og som sådan underlagt en række faste ritualer. Herunder at den bedtagne farve er gul, og at der på et påskebord i hvert fald skal være indslag af gult – gerne kombineret med kyllinger i divers afskygninger.
Men i år vil blomsterdesigner Annette von Einem prøve noget andet. Derfor har hun kreeret en anderledes rå borddækning til påskebordet. Farverne er afstemt i sorte, blå og grå nuancer, hvor der er tilført dybe røde, lilla og bordeaux farver fra blomsterne.
Franske anemoner i mørk bordeaux og blå
Sorte scabiosa
Frittelaria i flere typer
Små blå malede æg på pind
Sorte fjer hvor enden er malet med guld.
Små blå tidsler.
Fjer (sat på pind ved at omvikle med metaltråd)
Malede vagtel-, hønse- og gåsæg, der er sat på pind
Her er brugt 10 glasvaser, men der kan anvendes fx vandglas i stedet.
Tips: Forårs og påskeblomster er ikke kun påske liljer. Der findes så mange fine frittelaria, vibeøg, og de lange franske tulipaner.
De nævnte ting bør kunne købes hos Pandura Hobby, din lokale blomsterhandler eller cchobby.dk.
Bland blomsterne og fordel dem jævnt i vaserne – vær ikke bange for at give nogle af dem højde, så dit arrangement fremstår i flere niveauer.
Placer fjer, og små æg på pinde. Ligeledes i flere niveauer.
Tril de malede æg ud over bordet som en sidste detalje på dit påskebord.
De fine plettede fjer er limet på en sort pind, så de kan placeret højt i vasen. Mal dine fjer i enden - enten med gud ell sølv - det giver en fin detalje.